Սխալ դուրս եկավ նաև այն վարկածը, թե խորհրդարական խմբակցության պատգամավորները կուսակցության հորդորով են հեռանում՝ կոտրելու այն արտառոցությունը, որ գործադիրն այլ ուժի կողմից է ղեկավարվում, օրենսդիրն՝ այլ: Այդ վարկածը սխալ են դարձնում Հանրապետականը լքող հանրապետականները: Եվ ճիշտ չէ նաև նրանց նավը լքող առնետներ անվանել, որովհետև նրանք այդ նավի տիրոջ վստահելիներն են, ասել է թե՝ հրավիրյալ ընտրանին: Հիմա միայն ավելորդ անգամ հառաչել կարող է ժողովուրդը, թե իր անունով ովքեր են իր գլխին նստել: Եթե սկզբունքներին ապավինենք, ապա աս մարդիկ ընդամենը բացահայտորեն ցուցանում են, թե ինչպես կարելի է լքել ուժազուրկ ծնողին, թշվառացած հայրենիքը, շահույթդ չավելացնող զավակիդ: